Bathik ora mesthi nganggo pola warna tradhisional lan lawas. Plumpungan Batik dhèwé minangka gaya kontemporer, duwé motif unik, lan warnané padhang. Fitur khas bathik Plumpungan iku motif kang mesthi nduwéni bentuk dhasar kaya ta Prasasti Plumpungan. Kang kalebu siji watu gedhe lan siji watu cilik bentuké lonjong lan sijiné dadi pakem. Motif bathik iki diwatesi mung limang jinis, ya iku Selo Giri, kupu, Kencono Sekar Plumpungan, Sekar Seling Pereng, lan Selo Temata. Saliyané nambah kreatifitas kanggo pangrajin bathik, motif bathik Plumpungan tansaya maneka warna tanpa ninggalaké pola dhasar bunderan cilik lan gedhé. Liwat pakem motif kasebut, manéka werna motif bathik kang unik wis dibentuk kaya ta motif kupu, iwak, kura-kura, lan liya-liyané. kabéh bisa mbedakaké bathik Plumpungan karo bathik liyané kanthi ndelok motif dhasar saka loro watu kasebut.